“Mehribonlik” uylari va bolalar shaharchalari pedagog xodimlarini attestatsiyadan oʻtkazish tartibi toʻgʻrisidagi nizomni tasdiqlash haqida
(resolution, 2022-04-05)

Oʻzbekiston Respublikasi Prezidentining “Yetim bolalar va ota-onasining qaramogʻidan mahrum boʻlgan bolalarni ijtimoiy himoya qilishni kuchaytirishga oid qoʻshimcha chora-tadbirlar toʻgʻrisida” 2019-yil 11-fevraldagi PQ-4185-son qaroriga muvofiq Vazirlar Mahkamasi qaror qiladi: 1. “Mehribonlik” uylari va bolalar shaharchalari pedagog xodimlarini attestatsiyadan oʻtkazish tartibi toʻgʻrisidagi nizom ilovaga muvofiq tasdiqlansin. 2. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi Xalq taʼlimi vazirligibilan birgalikda ikki oy muddatda “Mehribonlik” uylari va bolalar shaharchalari pedagog xodimlarining attestatsiyasi natijalarini baholash mezonlarini ishlab chiqsin va belgilangan tartibda tasdiqlasin. 3. Oʻzbekiston Respublikasi Xalq taʼlimi vazirligi bir oy muddatda “Mehribonlik” uylari va bolalar shaharchalari rahbar va pedagog xodimlarining asosiy lavozimlari malaka tavsiflarini qayta koʻrib chiqsin. 4. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi manfaatdor vazirliklar va idoralar bilan birgalikda ular qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov, Vazirlar Mahkamasi huzuridagi Taʼlim sifatini nazorat qilish davlat inspeksiyasi boshligʻi U.N. Tashkenbayev va Oʻzbekiston Respublikasi xalq taʼlimi vaziri Sh.X. Shermatov zimmasiga yuklansin. 1. Ushbu Nizom Oʻzbekiston Respublikasining “Mehribonlik” uylari va bolalar shaharchalari pedagog xodimlarini attestatsiyadan oʻtkazish tartibini belgilaydi. Ushbu Nizom “Mehribonlik” uylari va bolalar shaharchalarida tarbiyachi, oʻqituvchi-defektolog, oʻqituvchi-logoped lavozimlarida faoliyat yuritadigan shaxslarga (keyingi oʻrinlarda pedagog xodimlar deb ataladi) nisbatan tatbiq etiladi. 2. Pedagog xodimlarni attestatsiyadan oʻtkazish: pedagog xodimlar kasbiy mahorati darajasining lavozimlari malaka tavsiflariga muvofiqligini aniqlash; pedagog xodimlar kasbiy mahoratining maqsadli va muntazam oshirilishini taʼminlash; “Mehribonlik” uylari va bolalar shaharchalarida taʼlim-tarbiya jarayoni samaradorligini oshirish maqsadida amalga oshiriladi. 3. Pedagog xodimlarning lavozimlari malaka tavsiflariga muvofiqligi Oʻzbekiston Respublikasi Xalq taʼlimi vazirligi tomonidan tasdiqlangan xodimlarning asosiy lavozimlari malaka tavsiflaridagi (keyingi oʻrinlardamalaka tavsiflari deb ataladi) talablar asosida oʻrganiladi. 4. Pedagog xodimlar attestatsiyasi qonuniylik, odillik, xolislik, begʻarazlik va kollegiallik prinsiplari asosida oʻtkaziladi. 5. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi (keyingi oʻrinlarda Davlat inspeksiyasi deb ataladi) vaOʻzbekiston Respublikasi Xalq taʼlimi vazirligi tomonidanhar yili attestatsiya jarayonlari boshlanishidan kamida oʻn besh kun oldin pedagog xodimlar attestatsiyasini tashkil etish va oʻtkazish jadvali ishlab chiqiladi. Pedagog xodimlar attestatsiyasi ishlab chiqilgan jadval asosida tashkil etiladi hamda ushbu Nizomda belgilangan tartibda har yili mart — iyun oylarida oʻtkaziladi. 6. Pedagog xodimlar har besh yilda bir marta attestatsiyadan oʻtkaziladi. 7. Oʻzbekiston Respublikasi Xalq taʼlimi vazirligi hamda Qoraqalpogʻiston Respublikasi Xalq taʼlimi vazirligi, Toshkent shahar xalq taʼlimi bosh boshqarmasi va viloyatlar xalq taʼlimi boshqarmalari (keyingi oʻrinlarda hududiy boshqarmalar deb ataladi) tomonidan attestatsiya jarayonlari boshlanishidan kamida bir oy oldin attestatsiyadan oʻtuvchi pedagog xodimlarga attestatsiyaga oid rasmiy xabar, hujjatlar va dastur yuboriladi. 8. Oʻrindoshlik boʻyicha ishlayotgan pedagog xodimlar asosiy ish joyida attestatsiyadan oʻtkaziladi. 9. Pedagog xodimlarni attestatsiyadan oʻtkazish jarayonini tashkil etish Oʻzbekiston Respublikasi Xalq taʼlimi vazirligi hamda hududiy boshqarmalar tomonidan amalga oshiriladi. 10. Oʻzbekiston Respublikasi Xalq taʼlimi vazirligi va hududiy boshqarmalar attestatsiyadan oʻtuvchi pedagog xodimlar roʻyxatini shakllantiradilar hamda attestatsiya jarayonlari boshlanishidan kamida ikki oy oldin Davlat inspeksiyasiga taqdim etadilar. 11. Attestatsiyadan oʻtuvchi pedagog xodimlarga attestatsiyadan oʻtkazish tartibi va qoidalarini tanishtirish attestatsiya jarayonlari boshlanishidan kamida besh kun oldin Oʻzbekiston Respublikasi Xalq taʼlimi vazirligi, hududiy boshqarmalar hamda “Mehribonlik” uylari va bolalar shaharchalari rahbarlari tomonidan amalga oshiriladi. 12. Ishga mehnat shartnomasi asosida yangi qabul qilingan pedagog xodimlar kamida bir yildan keyin attestatsiyadan oʻtkaziladi. Homilador ayollar va uch yoshga toʻlmagan bolasi bor ayollar attestatsiyadan oʻtkazilmaydi. Oliy taʼlim muassasasini tugatgandan keyin olingan mutaxassislik boʻyicha birinchi marta ishga kirgan shaxslar mutaxassislik boʻyicha ishlagan uch yillik muddat tugagan vaqtdan boshlab uch oydan kechikmay attestatsiyadan oʻtkaziladi. 13. Oʻzbekiston Respublikasi Bandlik va mehnat munosabatlari vazirligi pedagog xodimlarning huquqlari taʼminlangan holda mehnat toʻgʻrisidagi qonunchilik hujjatlarida belgilangan tartibda attestatsiyadan oʻtkazilishini nazorat qiladi. 14. “Mehribonlik” uylari va bolalar shaharchalari pedagog xodimlarining attestatsiyasini tashkil etish va oʻtkazish ushbu Nizomga 1-ilovaga muvofiq sxema boʻyicha amalga oshiriladi. 15. Attestatsiya jarayonlarini nazorat qilish Davlat inspeksiyasi tomonidan amalga oshiriladi. 16. Pedagog xodimlarning malaka tavsiflarida belgilangan vazifalarga muvofiq faoliyat koʻrsatishlarini tasdiqlash Oʻzbekiston Respublikasi Xalq taʼlimi vazirligi hamda Davlat inspeksiyasining qoʻshma qarori bilan hududiy boshqarmalarda tashkil etiladigan attestatsiya komissiyalari (keyingi oʻrinlarda attestatsiya komissiyalari deb ataladi) tomonidan amalga oshiriladi. Attestatsiya komissiyalari tarkibi hududiy boshqarma boshligʻi (attestatsiya komissiyasi raisi), Davlat inspeksiyasi yoki uning hududiy boʻlimi vakili (attestatsiya komissiyasi raisining oʻrinbosari), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining taʼlim sohasiga masʼul xodimi, kasaba uyushmasi vakili, hududiy boshqarmalardan ushbu sohaga masʼul xodimlardan iborat boʻladi. Attestatsiya komissiyalarining faoliyat koʻrsatish muddati ularni tashkil etish toʻgʻrisidagi buyruqda belgilanadi. 17. Quyidagilar attestatsiya komissiyalarining vazifalari hisoblanadi: pedagog xodimlarning malaka tavsiflariga mos yoki mos emasligini aniqlash; attestatsiya natijalariga koʻra umumlashtirilgan hisobotlar tuzish, ularni Davlat inspeksiyasi va Oʻzbekiston Respublikasi Xalq taʼlimi vazirligiga taqdim etish. 18. Attestatsiya komissiyasi yigʻilishi uning aʼzolarining uchdan ikki qismi ishtirok etganda vakolatli hisoblanadi. 19. Attestatsiya komissiyalari raislari va aʼzolari attestatsiyaning ushbu Nizom talablariga muvofiq oʻtkazilishi uchun masʼul hisoblanadi. 20. Attestatsiyadan oʻtuvchi pedagog xodimlarning malaka tavsiflarida belgilangan talablarni bajarganliklari haqidagi tavsiyalarni tayyorlash, attestatsiya komissiyasiga pedagog xodimlar faoliyatiga oid zarur maʼlumotlarni taqdim etish uchun “Mehribonlik” uylari va bolalar shaharchalari rahbarlari masʼul hisoblanadi. “Mehribonlik” uylari va bolalar shaharchalari rahbarlari tomonidan pedagog xodimlar faoliyati yuzasidan toʻplangan materiallar jamlangan hujjatlar yigʻmajildlari tegishli attestatsiya komissiyasiga taqdim etiladi. 21. Attestatsiya quyidagi bosqichlarda oʻtkaziladi: birinchi bosqichda — attestatsiyadan oʻtuvchilarning malaka tavsiflarida belgilangan mehnat faoliyati samaradorligi attestatsiya komissiyasi aʼzolari tomonidan oʻrganiladi va ularning kasbiy kompetentliligi malaka sinovi natijalari orqali aniqlanadi; ikkinchi bosqichda — maʼnaviy-axloqiy va ijtimoiy-siyosiy bilimlarini aniqlash yuzasidan suhbat jarayoni oʻtkaziladi. Attestatsiya natijalariga koʻraattestatsiya komissiyasi tomonidan “Attestatsiyadan oʻtdi, egallab turgan lavozimiga muvofiq” yoki “Attestatsiyadan oʻtmadi, egallab turgan lavozimiga muvofiq emas” degan xulosalardan biri beriladi. Suhbat jarayoni videotasvirga olinadi, berilgan savollar va javoblar maxsus sahifalangan, tikilgan va muhrlangan daftarda qayd etiladi. 22. Attestatsiya quyidagi baholash mezonlari boʻyicha oʻtkaziladi: a) mehnat faoliyati samaradorligi — taʼlim oluvchilar yoki tarbiyalanuvchilarning bilim olishga boʻlgan qiziqishlarini oshirish, yoshlarni oilaviy qadriyatlarga xos maʼnaviy-axloqiy yetuk shakllantirish hamda ularning mustaqil hayotga tayyor boʻlib yetishishlari, yaʼni ijtimoiy moslashuvi, kasb-hunar tanlashi hamda malaka tavsiflarida belgilangan lavozim vazifalarini bajarishda erishgan yutuqlari; b) malaka sinovlari — attestatsiyadan oʻtuvchining maʼlumot toʻgʻrisidagi hujjatida koʻrsatilgan tayyorlov, taʼlim yoʻnalishi, mutaxassislik yoki ixtisoslikka ega pedagog xodimlar uchun davlat taʼlim standartlari yoki davlat taʼlim talablari mazmuni asosida oʻtkaziladigan test yoki yozma topshiriqlarning (lavozim xususiyatidan kelib chiqqan holda yozma ish yoki ijodiy topshiriqlar) bajarilishi; v) suhbat — maʼnaviy-axloqiy yoʻnalishlar, tarbiyalanuvchilarni tarbiyalashdagi ijtimoiy-siyosiy bilimlarini aniqlash. 23. Pedagog xodimlarning attestatsiyasi natijalarini baholash mezonlari (keyingi oʻrinlarda baholash mezonlari deb ataladi) Davlat inspeksiyasi va Oʻzbekiston Respublikasi Xalq taʼlimi vazirligi tomonidan ishlab chiqiladi va tasdiqlanadi. 24. Pedagog xodimlarning mehnat faoliyati samaradorligi, malaka sinovlari natijalari hamda suhbat jarayoni boʻyicha chiqariladigan oʻrtacha umumiy ball (koʻrsatkich) asosida attestatsiya komissiyasi quyidagi xulosalardan birini chiqaradi: 56 foizdan 100 foizgacha koʻrsatkichga ega boʻlsa — “Attestatsiyadan oʻtdi, egallab turgan lavozimiga muvofiq”; 55 foiz va undan kam koʻrsatkichga ega boʻlsa — “Attestatsiyadan oʻtmadi, egallab turgan lavozimiga muvofiq emas”. 25. Attestatsiya komissiyasi tomonidan “Attestatsiyadan oʻtmadi, egallab turgan lavozimiga muvofiq emas” deb xulosa berilgan pedagog xodimlar malaka oshirishga yuboriladi va bir yildan soʻng qayta attestatsiyadan oʻtkaziladi. 26. Qayta attestatsiya natijalariga koʻra attestatsiya komissiyasi tomonidan pedagog xodimga yana “Attestatsiyadan oʻtmadi, egallab turgan lavozimiga muvofiq emas” deb xulosa berilsa, u holda pedagog bilan tuzilgan mehnat shartnomasi Oʻzbekiston Respublikasi Mehnat kodeksiga muvofiq bekor qilinadi. 27. Pedagog xodimlar attestatsiya jarayonida uzrli sabablarga (mehnatga layoqatsizlik varaqasi, taʼlimni boshqarish boʻyicha maxsus vakolat berilgan davlat organi yoki “Mehribonlik” uylari va bolalar shaharchalari rahbarlarining maʼlumotnomasi) koʻra ishtirok etmagan boʻlsa, ularning attestatsiyasi boshqa muddatga koʻchiriladi. Pedagog xodimlar attestatsiya jarayoniga uzrli sabablarsiz kelmagan boʻlsa, u attestatsiyadan oʻtmagan hisoblanadi. 28. Attestatsiya komissiyalari qarori ushbu Nizomga 2-ilovaga muvofiq shaklda rasmiylashtiriladi hamda attestatsiya komissiyasi raisi, rais oʻrinbosari va kotib tomonidan imzolanadi. 29. Attestatsiya komissiyalari qarori asosida ushbu Nizomga 3-ilovaga muvofiq shakldagi attestatsiya varaqasi rasmiylashtiriladi hamda attestatsiya komissiyasi aʼzolari tomonidan imzolanadi. Attestatsiya varaqasi xodimning shaxsiy hujjatlar yigʻma jildiga tikib qoʻyiladi. 30. Attestatsiya komissiyalari qaroridan norozi boʻlgan pedagog xodimlar attestatsiya natijalari eʼlon qilingan kundan boshlab oʻn kun mobaynida apellatsiya komissiyasiga yozma ravishda shikoyat qilishlari mumkin. 31. Apellatsiya komissiyasi attestatsiya boshlangandan keyin uch kun ichida pedagog xodimlarning shikoyatlarini koʻrib chiqish uchun Oʻzbekiston Respublikasi xalq taʼlimi vazirining buyrugʻi bilan hududiy boshqarmalarda besh kishidan iborat tarkibda tashkil etiladi. 32. Apellatsiya komissiyasi xalq taʼlimi xodimlarini qayta tayyorlash va ularning malakasini oshirish hududiy markazi, Davlat inspeksiyasi yoki uning hududiy boʻlimlari, kasaba uyushmasi vakili, hududiy boshqarmalardan ushbu sohaga masʼul xodimlardan iborat tarkibda tuziladi. 33. Apellatsiya komissiyasining ish tartibi apellatsiya komissiyasini tashkil etish toʻgʻrisidagi buyruqda belgilanadi. Apellatsiya komissiyasi tarkibiga attestatsiya komissiyalari tarkibidan aʼzo kiritilmaydi. 34. Apellatsiya komissiyasi muammoli holatlarga aniqlik kiritish maqsadida komissiya faoliyatiga jamoatchilik asosida malakali mutaxassislarni ham jalb etishi mumkin. 35. Apellatsiya komissiyasi yigʻilishi komissiya aʼzolarining uchdan ikki qismi ishtirok etsa, vakolatli hisoblanadi. 36. Pedagog xodimlarning shikoyatlari roʻyxatga olingan kundan boshlab oʻn besh kun muddatda koʻrib chiqiladi. Pedagog xodimlar apellatsiya komissiyasi tomonidan shikoyati koʻrib chiqilishi jarayonida ishtirok etishga haqli. 37. Apellatsiya komissiyasi attestatsiya komissiyasi qarorini oʻzgartirishsiz qoldirish yoki uni bekor qilib, qayta attestatsiyadan oʻtkazish haqida qaror chiqaradi. 38. Apellatsiya komissiyasi qarori nusxasi murojaat etuvchi pedagog xodimga va tegishli attestatsiya komissiyasiga apellatsiya komissiyasi qarori chiqqan kundan eʼtiboran bir kun muddatda taqdim etiladi. 39. Apellatsiya komissiyasi qarori yuzasidan qonunchilik hujjatlarida belgilangan tartibda sudga shikoyat qilinishi mumkin. 40. Ushbu Nizom talablarining buzilishida aybdor boʻlgan shaxslar qonunchilik hujjatlariga muvofiq javob beradilar.